CELEX: C2006/048/23
Language: sl
Date: 2006-02-25 00:00:00
Title: Zadeva C-415/05 P: Pritožba Ahmeda Yusufa in Al Barakaat International Foundation zoper sodbo Sodišča prve stopnje Evropskih skupnosti (drugi razširjeni senat) z dne  21. septembra 2005  v zadevi Ahmed Yusuf in Al Barakaat International Foundation proti Svetu Evropske unije in Komisiji Evropskih skupnosti, T-306/01, vložena dne  23. novembra 2005

25.2.2006   
            
            
               SL
            
            
               Uradni list Evropske unije
            
            
               C 48/11
            
         Pritožba Ahmeda Yusufa in Al Barakaat International Foundation zoper sodbo Sodišča prve stopnje Evropskih skupnosti (drugi razširjeni senat) z dne 21. septembra 2005 v zadevi Ahmed Yusuf in Al Barakaat International Foundation proti Svetu Evropske unije in Komisiji Evropskih skupnosti, T-306/01, vložena dne 23. novembra 2005
   (Zadeva C-415/05 P)
   (2006/C 48/23)
   Jezik postopka: švedščina
   Ahmed Yusuf in Al Barakaat International Foundation, ki ju zastopata Leif Silbersky in Thomas Olsson, abogados, sta dne 23. novembra 2005 pred Sodiščem Evropskih skupnosti vložila pritožbo zoper sodbo Sodišča prve stopnje Evropskih skupnosti (drugi razširjeni senat) z dne 21. septembra 2005 v zadevi Ahmed Yusuf in Al Barakaat International Foundation proti Svetu Evropske unije in Komisiji Evropskih skupnosti, T-306/01.
   Pritožnik Sodišču predlaga, naj:
   
               1)
            
            
               Razveljavi sodbo Sodišča prve stopnje z dne 21. septembra 2005 v zadevi T-306/01.
            
         
               2)
            
            
               Za nično razglasi uredbo (ES) št. 881/2002.
            
         
               3)
            
            
               Svetu Evropske unije in Komisiji Evropskih skupnosti naloži plačilo stroškov postopka pred Sodiščem prve stopnje in stroškov postopka pred Sodiščem.
            
         Pritožbeni razlogi in bistvene trditve
   Tožeči stranki zatrjujeta, da je Sodišče prve stopnje napačno razglasilo, da je Svet na podlagi členov 60 ES, 301 ES in 308 ES lahko sprejel Uredbo (ES) št. 88l/2002. Poleg tega navaja naslednje trditve.
   Sodišče prve stopnje je neutemeljeno štelo, da je Uredba (ES) št. 881/2002 splošno veljavna, kot to zahteva člen 249 ES.
   Sodišče prve stopnje je storilo napako, ko se je pri presoji kršitev temeljnih pravic tožečih strank omejilo na vprašanje, ali je bila resolucija Varnostnega sveta v skladu s temeljnimi načeli mednarodnega prava, ki so del ius cogens. Sodišče prve stopnje ni preučilo, ali je bila Uredba veljavna v skladu s skupnostnim pravom ali če je bila uporaba resolucije v skladu z nacionalnimi in skupnostnimi predpisi.